**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**131/2025. (IV. 23.) Kt. számú**

**határozata**

**A Kornisné Központban folytatott duális képzés adókedvezmény összegének meghatározása és igénylése a 2023-2024. években tárgyú rendkívüli ellenőrzés eredményéről**

Tiszavasvári Város Önkormányzata Képviselő-testülete az alábbi határozatot hozza:

1. Elfogadja a 2025. április 17-én a Graczka-Control Kft. által elkészített a Kornisné Központban folytatott duális képzés adókedvezmény összegének meghatározása és igénylése a 2023-2024. években tárgyú ellenőrzéséről készült jelentésben foglaltakat.
2. Felkéri a polgármestert az intézményben folytatott duális képzés adókedvezménye összegének további évekre vonatkozó felülvizsgálatára a Polgármesteri Hivatal Költségvetési és Adóigazgatási Osztálya bevonásával.
3. Felkéri az intézményvezetőt a kapott adatok tükrében önrevíziós eljárás megkezdésére, a jogosulatlanul igénybe vett összeg visszafizetésére részletfizetés kezdeményezésére, szorosan egyeztetve a Polgármesterrel.
4. Felkéri az intézményvezetőt, hogy az ellenőrzési jelentésben leírt összegző megállapításokra és javaslatokra készítsen intézkedési tervet a jelentés átvételét követő 8 napon belül.
5. Felkéri az intézményvezetőt és a jegyzőt az intézmény és az önkormányzat 2025. évi költségvetése felülvizsgálatára az ellenőrzés, valamint jelen határozat 2. pontjában meghatározott felülvizsgálat eredményeire tekintettel.
6. Felkéri a polgármestert a vizsgálattal összefüggésben a személyi felelősség kérdéseinek vizsgálatára.
7. Felkéri a polgármestert, hogy jelen határozatban meghatározott feladatok eredményéről haladéktalanul tájékoztassa a képviselő-testületet.
8. Felkéri a polgármestert, hogy jelen határozatról a Kornisné Liptay Elza Szociális és Gyermekjóléti Központ intézményvezetőjét tájékoztassa.

**Határidő**: halaszthatatlan **Felelős**: Balázsi Csilla polgármester

 **Balázsi Csilla Dr. Kovács János**

 **polgármester jegyző**